2.9 डिग्री तक पारा लुढ़का; लुधियाना सबसे ठंडा, 5 दिन बारिश के आसार
पंजाब में बीती रात कई जिलों में तेज हवाओं के साथ बारिश हुई। रात के समय हुई बारिश से राज्य का बीते दिन के मुकाबले औसतन न्यूनतम तापमान 2.9 डिग्री तक नीचे आ गया है। Punjab Weather Forecast; Rain Fall Information Alert | Meteorological Department  Mausam Vibhag Warnings
पंजाब में बीती रात कई जिलों में तेज हवाओं के साथ बारिश हुई। रात के समय हुई बारिश से राज्य का बीते दिन के मुकाबले औसतन न्यूनतम तापमान 2.9 डिग्री तक नीचे आ गया है। वहीं, यह तापमान सामान्य से 2.2 डिग्री कम आंका जा रहा है। सोमवार से पूरे पंजाब में फिर से बारिश के आसार बन रहे हैं। अगले 5 दिन पंजाब में येलो अलर्ट जारी किया गया है।
मौसम विभाग की तरफ से जारी आंकड़ों के अनुसार बीती रात सबसे अधिक बारिश गुरदासपुर में 17.2MM दर्ज की गई। इसके अलावा फिरोजपुर में 17 MM, लुधियाना में 12.3MM और बरनाला में 13 MM बारिश रिकॉर्ड की गई।
जिससे सुबह रिकॉर्ड न्यूनतम तापमान में गिरावट देखने को मिली। पंजाब में सबसे ठंडा शहर आज लुधियाना रहा, जहां 22.1 डिग्री न्यूनतम तापमान रिकॉर्ड हुआ, जबकि 26.1 डिग्री के साथ मोहाली सबसे गर्म रिकॉर्ड किया गया है।
सोमवार से राज्य में बारिश के आसार
सोमवार को पूरे माझा व दोआबा में बारिश के आसार बन रहे हैं। मौसम विभाग ने सोमवार से शुक्रवार तक पूरे पंजाब में येलो अलर्ट जारी किया है। वहीं मालवा में फाजिल्का, मुक्तसर, बठिंडा व मानसा को छोड़ बाकी हर जिले में बारिश के आसार बन रहे हैं। इस दौरान शहरों का अधिकतम तापमान भी 3 ये 5 डिग्री तक गिर जाएगा। जिससे तापमान दोबारा 40 डिग्री के नीचे पहुंचेगा।
आज खिलेगी धूप, पारा होगा 42 के पार
पंजाब में आज फिर धूप खिलने के आसार बताए हैं। बारिश के कारण तापमान बीते दिन से बेहतर रहेगा। लेकिन दिन का अधिकतम तापमान 40 डिग्री के पार जा सकता है। वहीं बीते दिन भी पंजाब का अधिकतम औसतन तापमान सामान्य से 2.4 डिग्री अधिक दर्ज किया गया था।
बीते दिन पंजाब का सबसे अधिक तापमान 44.9 डिग्री लुधियाना में ही दर्ज किया गया था। वहीं अमृतसर का 43.3 डिग्री, पटियाला व फरीदकोट का 42 डिग्री दर्ज किया गया था।
जाने आज का तापमान
अमृतसर - न्यूनतम तापमान 23.6 डिग्री दर्ज, सामान्य से 1 डिग्री कम रहा तापमान। शाम तक तापमान 40 डिग्री के करीब रहने का अनुमान। हल्की बारिश के भी बन रहे आसार।
जालंधर - न्यूनतम तापमान 25 डिग्री के करीब दर्ज। आज अधिकतम तापमान 40 डिग्री के करीब रहने का अनुमान है। हल्की बारिश के बल रहे आसार।
लुधियाना- न्यूनतम तापमान 41.6 डिग्री दर्ज किया गया। यह तापमान सामान्य से 2 डिग्री तक कम था। आज अधिकतम तापमान 40 डिग्री के करीब रह सकता है। वहीं बारिश के भी आसार बन रहे हैं।